CELEX: 62016CN0156
Language: bg
Date: 2016-03-17 00:00:00
Title: Дело C-156/16: Преюдициално запитване от Finanzgericht München (Германия), постъпило на 17 март 2016 г. — Tigers GmbH/Hauptzollamt Landshut

13.6.2016   
            
            
               BG
            
            
               Официален вестник на Европейския съюз
            
            
               C 211/29
            
         
      Преюдициално запитване от Finanzgericht München (Германия), постъпило на 17 март 2016 г. — Tigers GmbH/Hauptzollamt Landshut
      (Дело C-156/16)
      (2016/C 211/37)
      Език на производството: немски
      
         Запитваща юрисдикция
      
      Finanzgericht München
      
         Страни в главното производство
      
      
         Жалбоподател: Tigers GmbH
      
         Ответник: Hauptzollamt Landshut
      
         Преюдициални въпроси
      
      
                  1)
               
               
                  Допуска ли член 1, параграф 3 от Регламент за изпълнение (ЕС) № 412/2013 (1) на Съвета от 13 май 2013 година за налагане на окончателно антидъмпингово мито и окончателно събиране на временното мито, наложено върху вноса на керамични съдове и прибори за сервиране или за кухня с произход от Китайската народна република за целите на първоначалното определяне на окончателно антидъмпингово мито да се представи впоследствие валидна търговска фактура в случаите, когато са изпълнени всички други условия, необходими за получаване на индивидуална антидъмпингова митническа ставка?
               
            
                  2)
               
               
                  При отрицателен отговор на първия въпрос,
                  Налице ли е противоречие с член 78 от Регламент (EИО) № 2913/92 (2) на Съвета от 12 октомври 1992 година относно създаване на Митнически кодекс на Общността, изменен с Регламент (ЕО) № 2700/2000 (3) на Съвета от 12 октомври 1992 година относно създаване на Митнически кодекс на Общността, изменен с Регламент (ЕО) № 2700/2000 на Европейския парламент и на Съвета от 16 ноември 2000 година, ако в рамките на процедура за проверка митническият орган отхвърли искане за възстановяване на антидъмпингово мито с мотива, че деклараторът е представил надлежно изготвена търговска фактура едва след митническото деклариране?
               
            
         (1)  ОВ L 131, стр. 1.
      
         (2)  ОВ L 302, стр. 1
      
      
         (3)  Регламент (ЕО) № 2700/2000 на Европейския парламент и на Съвета от 16 ноември 2000 година за изменение на Регламент (ЕИО) № 2913/92 на Съвета за установяване на Митнически кодекс на Общността (ОВ, L 311, стр. 17; Специално издание на български език, 2007 г., глава 2, том 13, стр. 12).